पाएं अपने शहर की ताज़ा ख़बरें और फ्री ई-पेपरडाउनलोड करें
शहर से डोर टू डोर कूड़ा लिफ्टिंग कर रही कंपनी ने रविवार को रणजीत एवेन्यू पार्किंग से अपनी 45 गाड़ियां नहीं निकाली, जिस कारण विधानसभा हलका नार्थ की चार वार्डों 3, 5, 11 और 13 में डोर कूड़ा लिफ्टिंग नहीं हो पाई। जानकारी के मुताबिक अवर्दा कंपनी ने नार्थ में वार्ड नंबर 3 से लेकर 16 तक की कूड़ा लिफ्टिंग का काम किसी अन्य कंपनी को सौंपा हुआ है, जिसमें पेमेंट में देरी को लेकर कंपनी ने अपनी 45 गाडिय़ां रविवार को फील्ड में नहीं भेजी। इस वजह से लिफ्टिंग कर रही अवर्दा कंपनी ने अन्य जगह से गाड़ियां भेज लिफ्टिंग करवाई। चर्चा है कि अब कंपनी सोमवार से मेन रोड पर काम करने वाली छोटी गाड़ियों को नार्थ में कूड़ा लिफ्टिंग के लिए भेजेगी।
अवर्दा कंपनी ने भगतांवाला और छेहर्टा से गाड़ियां मंगवाई, लेकिन 4 वार्ड में फिर भी रह गई लिफ्टिंग
शहर में डोर-टू-डोर कूड़ा लिफ्टिंग करने वाली एमएसडब्ल्यू कंपनी को दुबई की अवर्दा कंपनी ने टेकओवर किया है। जानकारी के मुताबिक कुछ महीने पहले ही अवर्दा ने नार्थ में कूड़ लिफ्टिंग का काम किसी अन्य कंपनी को दिया था। उस कंपनी ने 50 के करीब गाड़ियां कूड़ा लिफ्टिंग के लिए लगाई हैं। वहीं पेमेंट के मुद्दे को लेकर रविवार को कंपनी के अधिकारियों ने आनंद पार्क रणजीत एवेन्यू के सामने स्थित पार्किंग से 45 गाड़ियाें को फील्ड में नहीं निकलने दिया। इसमें ड्राइवरों से गाड़ियों की चाबियां वापस ले ली गईं। इस बारे में पता चलने पर अवर्दा कंपनी ने भगतांवाला डिपो से 15, छेहर्टा से 5 और बटाला रोड इलाके से 5 गाड़ियां नार्थ में लगवा कर कूड़ा लिफ्टिंग करवाई। इसके बावजूद चार वार्डों में कूड़ा लिफ्टिंग नही हो पाई।
कूड़ा लिफ्टिंग न होने पर जुर्माना लगाएंगे: कमिश्नर
नार्थ की जिन वार्डों में कूड़ा लिफ्टिंग नहीं हुई है, उसे लेकर कंपनी को नियमों के मुताबिक जुर्माना लगाया जाएगा। कंपनी के नुमाइंदों और निगम अधिकारियों को हिदायतें दी हैं कि शहर के किसी भी हिस्से में कूड़ा लिफ्टिंग प्रभावित न हो।
-कोमल मित्तल, निगम कमिश्नर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn